La secretària Tècnica de la Comissió relaciona les reclamacions que han tingut entrada des del darrer Ple de la setmana passada que van dels números 182/2017 a 186/2017.
Totes les reclamacions que han estat interposades compleixen els requisits per a la seva admissibilitat provisional a tràmit.
En relació amb altres procediments de reclamació en tramitació es comenten elements destacats de la seva tramitació, com la necessitat de convocar diversos expedients que es tramiten mitjançant mediació i que es troben pendents i diferents consultes que han estat rebudes a la Comissió, i a les quals se'ls ha de donar resposta.
Així mateix, es debaten diferents aspectes sobre els escrits procedents des de l'Oficina Antifrau de Catalunya i la necessitat de convocar una reunió per abordar temes relatius a la coordinació entre l'Oficina i la GAIP.
Aprovació d'actes de sessions anteriors
La presidenta pregunta a la resta de membres del Ple si han pogut consultar l'esborrany de l'acta número 15 pendent d'aprovació, corresponent a la sessió del 25 d'abril.
El senyor Oriol Mir formula una esmena al text que serà introduïda al text definitiu per a la seva firma.
S'acorda per unanimitat de tots els membres del Ple incorporar a l'ordre del dia la Proposta de resolució relativa a la Reclamació 48/2017 que s'analitza com a punt número dos de l'ordre del dia.
Proposta de resolució d'estimació parcial de la Reclamació 48/2017
El ponent de la Proposta de resolució, el senyor Oriol Mir, planteja l'anàlisi de proposta de finalització d'aquesta Reclamació que té com a administració reclamada l'Ajuntament de Lleida i com a objecte l'accés al registre d'entrades i sortides del consistori.
La senyora Elisabet Samarra formula matisacions al text i es debaten alguns aspectes de la Proposta per part de tots els membres del Ple.
El senyor Josep Mir formula també consideracions en relació amb la Proposta de resolució, que juntament amb les de la senyora Elisabet Samarra seran incorporades pel ponent en l'elaboració del text final de la resolució.
Proposta de resolució d'estimació parcial de la Reclamació 56/2017
El senyor Oriol Mir, ponent de la Proposta de resolució, relaciona els elements més destacats del contingut del text proposat, que estima parcialment la Reclamació 56/2017, així com els aspectes que han plantejat les parts a la part final de la tramitació del procediment.
La senyora Elisabet Samarra formula observacions en relació amb la informació a la qual es demana accés i el senyor Josep Mir planteja elements relatius a l'accés per part de regidors a informació sol·licitada.
Es comenten diferents elements relatius a l'accés a la informació sol·licitada per part de tots els membres del Ple i es debaten aspectes relatius als criteris de l'Autoritat Catalana de Protecció de Dades sobre el supòsit que aquest procediment de reclamació planteja.
Es formulen esmenes de conformitat amb el debat sostingut que seran introduïdes pel ponent en el text final de la resolució.
Proposta de resolució de finalització de la Reclamació 67/2017 per pèrdua d'objecte
La senyora Teresa Perelló, ponent de la Proposta de resolució, exposa els elements més destacats d'aquest procediment de reclamació, que va iniciar la seva tramitació mitjançant mediació però que tanmateix finalitza per pèrdua d'objecte, atès que ha estat lliurada la informació durant la tramitació del procediment davant la Comissió.
La senyora Elisabet Samarra i el senyor Oriol Mir formulen esmenes al text de la Proposta que seran introduïdes per la ponent en el text definitiu de la resolució.
Proposta de resolució de finalització de la Reclamació 75/2017, 76/2017, 83/2017, 84/2017, 85/2017 i 86/2017 per pèrdua d'objecte (acumulades)
La senyora Teresa Perelló, ponent de la Proposta de resolució, exposa els elements més destacats de la tramitació d'aquestes reclamacions plantejades respecte l'Ajuntament de Lleida que finalitzen per pèrdua d'objecte, atès que s'ha lliurat la informació al grup municipal reclamant durant la tramitació del procediment.
En el debat es detecten algunes esmenes de caràcter tècnic que seran introduïdes degudament al text final de la resolució que resol de forma acumulada aquests expedients.
Proposta de resolució de finalització de la Reclamació 99/2017 per pèrdua d'objecte
La ponent de la Proposta de resolució, la senyora Teresa Perelló, assenyala els elements més destacats d'aquest procediment de reclamació.
La senyora Elisabet Samarra formula esmenes al text que seran introduïdes en el text definitiu de la Resolució, que havia quedat pendent d'aprovació pel Ple de la setmana passada.
Proposta de resolució de finalització de la Reclamació 150/2017 per pèrdua d'objecte
El senyor Josep Mir, ponent de la Proposta de resolució, exposa els elements més rellevants de la tramitació del procediment de reclamació que finalitza per pèrdua sobrevinguda de l'objecte de la reclamació.
El senyor Oriol Mir formula algunes consideracions en relació amb el text, que tanmateix no donen lloc a la introducció d'esmenes a la Proposta de resolució.
Proposta de resolució d'estimació de la Reclamació 157/2017
El senyor Josep Mir, ponent de la Proposta de resolució, tracta de manera conjunta aquesta Proposta i les que són objecte dels punts de l'ordre del dia desè, onzè i dotzè atès que les parts dels procediments respectius són les mateixes, essent l'administració reclamada l'Ajuntament de l'Aldea.
La senyora Elisabet Samarra i el senyor Oriol Mir formulen algunes observacions en relació amb la Proposta de resolució que finalitza de forma acumulada els expedients 173/2017 i 174/2017, que el ponent tindrà en compte en l'elaboració del text final de la resolució.
En relació amb la Proposta de finalització de la Reclamació 175/2017, el senyor Oriol Mir també formula una esmena que serà incorporada pel ponent, el senyor Josep Mir, en el text definitiu de la resolució.
Proposta de resolució d'estimació de la Reclamació 165/2017
El ponent de la Proposta de resolució, el senyor Josep Mir, analitza els elements que comparteix aquest procediment amb els que es van resoldre de forma acumulada pel Ple de la setmana passada mitjançant la Resolució 134/2017 de la Comissió.
Proposta de resolució d'estimació de la Reclamacions 173/2017 i 174/2017
Proposta de resolució d'estimació parcial de la Reclamació 175/2017
Proposta de resolució d'estimació de la Reclamació 176/2017
La presidenta de la Comissió, la senyora Elisabet Samarra, exposa a la resta de membres del Ple que ha tingut lloc una reunió amb el síndic de Greuges i membres del seu equip per a l'anàlisi de la informació en l'àmbit educatiu i que s'ha creat un grup de treball per continuar analitzant les particularitats que l'accés a informació sobre aquesta matèria, que es reunirà el proper dia 18 de maig.
Així mateix, informa dels treballs que s'estan duent a terme amb Funció Pública a fi de poder diagnosticar el dimensionament necessari per a la Comissió i que les conclusions d'aquestes anàlisis seran presentades properament.